Gedson Fernandes er á leiðinni í ensku úrvalsdeildina . AFP Enska knattspyrnufélagið Tottenham tilkynnti rétt í þessu að samið hefði verið við portúgalska félagið Benfica um átján mánaða lán á miðjumanninum Gedson Fernandes . Fernandes , sem varð 21 árs í síðustu viku , er fæddur á afrísku eyjunni Sao Tomé and Principe en hefur verið í röðum Benfica frá 10 ára aldri og hefur spilað yfir 60 leiki með yngri landsliðum Portúgals . Þá hefur hann þegar spilað tvo leiki með A-landsliði þjóðarinnar .